[{"text_idx": "#000003", "text": "USA-s ja\u0308tkusid kuuendat pa\u0308eva va\u0308givaldsed meeleavaldused"}, {"text_idx": "#000004", "text": "USA-s ja\u0308tkusid kuuendat pa\u0308eva politseiva\u0308givalla vastased meeleavaldused. Ru\u0308u\u0308statud on a\u0308risid ja su\u0308u\u0308datud politseiautosid. Va\u0308hemalt 40 linnas on o\u0308o\u0308seks kehtestatud liikumiskeeld."}, {"text_idx": "#000006", "text": "Olukord oli alguses u\u0308ldiselt rahulik, kuid tund enne liikumiskeelu algust hakati su\u0308u\u0308tama pisikesi tulekahjusid. Selle peale otsustas politsei kasutada pipra- ja pisargaasi. Mitmed Valget Maja kaitsvad salateenistuse liikmed said viga."}, {"text_idx": "#000007", "text": "Hiljem levis linnas siiski ru\u0308u\u0308stamine. Va\u0308givaldsed meeleavaldajad su\u0308u\u0308tasid muu hulgas u\u0308he Washingtoni vanima, St Johni episkopaalse kiriku. Tuleto\u0303rje ei pa\u0308a\u0308senud pikka aega kirikut kustutama."}, {"text_idx": "#000008", "text": "\"Selle riigis on toimunud mustanahaliste orjastamine, peksmine, ru\u0308ndamine ja tapmine juba sajandeid. Nii et selle asemel, et meid nahutada ja seada kahtluse alla meie meeleavaldamise ja tegevuse viis, oleks minu arvates oluline mo\u0303ista, kes on loonud praeguse o\u0303hustiku ja sundinud meid vastama nii, nagu oleme,\" ra\u0308a\u0308kis Washingtoni meeleavaldaja Michelle."}, {"text_idx": "#000009", "text": "Pennsylvania osariigis Philadelphias oli pu\u0308hapa\u0308eva pa\u0308rastlo\u0303unaks arreteeritud u\u0308le 200 inimese. Peale paljude a\u0308ride ru\u0308u\u0308stamise pandi po\u0303lema ka politseiautosid. Samuti loobiti telliskivisid ja Molotovi kokteile."}, {"text_idx": "#000010", "text": "\"Tahan o\u0308elda inimestele, kes avaldavad meelt, et kui te kasutate oma o\u0303iguseid, siis tehke seda viisil, mis austab demokraatiat, kinnitab selle o\u0303ilsat eesma\u0308rki ja ta\u0308histab Pennsylvaniat. Avaldage arvamust ja tehke seda rahulikult,\" manitses Pennsylvania kuberner Tom Wolf."}, {"text_idx": "#000011", "text": "Meeleavaldused said alguse pa\u0308rast seda, kui Minnesota osariigis Minneapolises suri vahistamise ka\u0308igus mustanahaline George Floyd. Mo\u0303rvasu\u0308u\u0308distuse saanud politseinik Derek Chauvin peaks esmaspa\u0308eval ilmuma kohtusse, kuid meeleavaldajad no\u0303uavad, et karistada saaksid ka su\u0308ndmuse juures olnud teised politseinikud."}, {"text_idx": "#000012", "text": "\"Ma olen va\u0308sinud kuulmast, kuidas mustanahalised surevad. Ma olen va\u0308sinud tundmast hirmu lihtsalt sellepa\u0308rast, et politsei mind peatab,\" u\u0308tles Washingtoni meeleavaldaja Justin."}, {"text_idx": "#000013", "text": "15 osariigis ja pealinnas Washingtonis on kokku va\u0308ljas 5000 rahvuskaardi so\u0303durit. Veel 2000 on valmisolekus."}, {"text_idx": "#000014", "text": "Uurijate kinnitusel on meeleavaldusi a\u0308ra kasutanud nii vasak- kui ka parema\u0308a\u0308rmuslased, o\u0303hutades su\u0308u\u0308tamisi ja va\u0308givalda. Lisaks on su\u0308u\u0308distatud politseinikke u\u0308lema\u0308a\u0308rase jo\u0303u kasutamises. Va\u0308hemalt 40 linnas on o\u0308o\u0308seks kehtestatud liikumiskeeld."}, {"text_idx": "#000016", "text": "USA salateenistuse agendid toimetasid president Donald Trumpi reedeo\u0303htuste protestide ajal Valge Maja punkrisse, teatasid Valgele Majale la\u0308hedased allikad, kes soovisid ja\u0308a\u0308da anonu\u0308u\u0308mseks."}, {"text_idx": "#000017", "text": "Trump veetis eriolukordadeks, na\u0308iteks terroriru\u0308nnakuteks mo\u0303eldud punkris ligi tund aega ajal, kui osa Valge Maja juurde kogunenud meeleavaldajatest ru\u0308ndas politsebarrikaade."}, {"text_idx": "#000019", "text": "\"Valge Maja ei kommenteeri turvaprotokolle ja otsuseid,\" u\u0308tles Valge Maja ko\u0303neisik Judd Deere. Salateenistus teatas, et ei kommenteeri oma kaitseoperatsioonide meetodeid ja vahendeid. Trump on tunnustanud salateenistuse tegevust, kuid on oma no\u0303unikele tunnistanud, et kardab oma turvalisuse pa\u0308rast."}, {"text_idx": "#000020", "text": "New Yorgis on va\u0308givaldne kuritegevus ja\u0308rsult kasvanud"}, {"text_idx": "#000021", "text": "USA kaitseminister ei toeta protestijate vastu so\u0303java\u0308e kasutamist"}, {"text_idx": "#000023", "text": "ERR Washingtonis: politsei so\u0303nul kasutavad a\u0308a\u0308rmusgrupid proteste a\u0308ra"}, {"text_idx": "#000024", "text": "U\u0308RO: USA protestid viitavad pikaajalisele rassilisele ebavo\u0303rdsusele"}, {"text_idx": "#000026", "text": "Hamiltoni terav kriitika pani vormelita\u0308hed rassismist ra\u0308a\u0308kima"}, {"text_idx": "#000027", "text": "USA seisab silmitsi seitsmenda rahutuste o\u0303htuga"}, {"text_idx": "#000028", "text": "Michael Jordan politseiva\u0308givallast tumedanahaliste vastu: meil on ko\u0303rini"}, {"text_idx": "#000033", "text": "Ukraina teatas, et lasi o\u0308o\u0308sel alla 29 Vene drooni ja u\u0308he tiibraketi"}, {"text_idx": "#000034", "text": "WSJ: Moskva loovutab Arktikas mo\u0303juvo\u0303imu Hiinale"}, {"text_idx": "#000039", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000040", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000045", "text": "O\u0303petajate ja valitsuse to\u0308o\u0308tu\u0308li sai ametliku ka\u0308igu"}, {"text_idx": "#000052", "text": "Microsoft loodab kustutada andmekeskuste energiana\u0308lga tuumareaktoritega"}, {"text_idx": "#000053", "text": "Otse kell 12.45: Nobeli fu\u0308u\u0308sikapreemia va\u0308ljakuulutamine"}, {"text_idx": "#000054", "text": "Su\u0308stija\u0308rgse po\u0303letiku alandajad saavad meditsiini-Nobeli"}, {"text_idx": "#000055", "text": "Otse kell 11: milline tulevik terendab rahvusooper Estonia hoonele?"}, {"text_idx": "#000057", "text": "Ingmar Jo\u0303ela oma uuslavastusest: sobitumise teema on seal va\u0308ga oluline"}, {"text_idx": "#000060", "text": "Kasvuhoonegaase o\u0303hku paiskav turbato\u0308o\u0308stus ootab o\u0303igusselgust"}, {"text_idx": "#000062", "text": "Euroopa Liidu kliimavoliniku kandidaat soovib lennukiku\u0308tuse maksu"}, {"text_idx": "#000063", "text": "Kultuurkapitalis valmib sel na\u0308dalal Filmilinnaku rahastamise leping"}, {"text_idx": "#000064", "text": "Ehitusettevo\u0303tetel on keeruline ellu viia maksuameti no\u0303utavaid muudatusi"}, {"text_idx": "#000065", "text": "Haridusministeerium plaanib muuta kutsekoolis teise elukutse omandamise tasuliseks"}, {"text_idx": "#000067", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]